pythainlp/thai-wiki-dataset-v4 huggingface dataset:
รัฐอูซัน

รัฐอูซัน (เกาหลี: ; ฮันจา: ; อาร์อาร์: "Usan-guk"; เอ็มอาร์: "Usan-guk") เป็นรัฐขนาดเล็กตั้งอยู่บนเกาะใกล้กับคาบสมุทรเกาหลี ร่วมสมัยกับยุคสามอาณาจักรบนคาบสมุทรเกาหลี มีเอกราชล่วงมาจนถึง พ.ศ. 1446 ก็ถูกผนวกเข้ากับอาณาจักรโครยอ 
ปัจจุบันพื้นที่ของอดีตรัฐอูซันเป็นส่วนหนึ่งของเทศมณฑลอุลลึง จังหวัดคย็องซังเหนือ ประเทศเกาหลีใต้ และมักถูกทางการเกาหลีใต้หยิบยกขึ้นมาเพื่ออ้างสิทธิ์บนกองหินอันเป็นดินแดนพิพาทกับประเทศญี่ปุ่น 
ประวัติ.
รัฐอูซัน เป็นรัฐเอกราชขนาดเล็กตั้งอยู่บนเกาะอุลลึง (เกาหลี: ; ฮันจา: ) และเกาะชุก (เกาหลี: ; ฮันจา: ) บ้างก็อ้างว่ากินอาณาเขตถึงกองหินเลียนคอร์ต  ซึ่งปัจจุบันเป็นแดนพิพาทระหว่างเกาหลีใต้กับญี่ปุ่น
จากหลักฐานทางโบราณคดีบ่งว่าบนเกาะอุลลึงมีการตั้งถิ่นของมนุษย์มากว่าหนึ่งพันปีก่อนคริสตกาล รัฐอูซันปรากฏขึ้นครั้งแรกใน "ซัมกุก ซากี" (เกาหลี: ; ฮันจา: ) ว่าในปี พ.ศ. 1055 นายพลคิม อีซาบูแห่งอาณาจักรชิลลา กรีฑาทัพมาตีรัฐอูซันจนพ่ายและตกเป็นรัฐบรรณาการ ในช่วงเวลาดังกล่าวรัฐอูซันได้รับวัฒนธรรมชิลลาเข้ามา ดังพบโบราณวัตถุอิทธิพลชิลลาบนเกาะอุลลึง ล่วงมาในปี พ.ศ. 1446 รัฐอูซันได้สิ้นเอกราชอย่างถาวรหลังถูกผนวกเข้ากับอาณาจักรโครยอในรัชกาลพระเจ้าแทโจ
แม้จะถูกรวมเข้ากับอาณาจักรในแผ่นดินใหญ่แล้ว แต่ด้วยความที่ห่างไกลจากแผ่นดินจึงทำให้อดีตรัฐอูซันถูกกลุ่มโจรสลัดบุกเข้าโจมตีบ่อยครั้งในคริสต์ศตวรรษที่ 11 และ 14 ตามลำดับ
ทางหลวงแผ่นดินหมายเลข 322

ทางหลวงแผ่นดินหมายเลข 322 สายอู่ยา−ดอนเจดีย์ เป็นทางหลวงในแนวเหนือ-ใต้ในจังหวัดสุพรรณบุรี ที่เชื่อมต่อระหว่างอำเภอเมืองสุพรรณบุรีกับอำเภอดอนเจดีย์ เป็นถนนที่ช่วยลดเวลาการเดินทางไปยังอำเภอดอนเจดีย์ โดยไม่ต้องใช้ ทางหลวงแผ่นดินหมายเลข 340 ทางหลวงแผ่นดินหมายเลข 322 มีระยะทางตลอดทั้งสาย 23.544 กิโลเมตร
รายละเอียดของเส้นทาง.
ทางหลวงสายนี้มีจุดเริ่มต้นในทางทิศใต้ที่บ้านอู่ยา ตำบลดอนกำยาน อำเภอเมืองสุพรรณบุรี โดยมีเส้นทางต่อมาจาก ถนนมาลัยแมน เส้นทางขึ้นไปทางทิศเหนือ จากนั้นโค้งไปทางทิศตะวันตก ผ่านตำบลบ้านโพธิ์ ตัดกับ ถนนวงแหวนรอบเมืองสุพรรณบุรี ฝั่งตะวันตก ผ่าน ตำบลสระแก้ว แล้วเลี้ยวไปทางทิศเหนือ ผ่านตำบลสนามคลี ตำบลตลิ่งชัน แล้วเข้าสู่ อำเภอดอนเจดีย์ ผ่านตำบลไร่รถ และสิ้นสุดที่ตำบลดอนเจดีย์ บนถนนเลียบคูเมืองดอนเจดีย์ บริเวณมุมคูเมืองฝั่งทิศตะวันตกเฉียงใต้ ก็จะสามารถเชื่อมต่อกับทางหลวงแผ่นดินหมายเลข 3038 และ ทางหลวงแผ่นดินหมายเลข 3264
ทางหลวงแผ่นดินหมายเลข 409

ทางหลวงแผ่นดินหมายเลข 409 (สายนาเกตุ−ท่าสาป) เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดปัตตานีกับจังหวัดยะลาสายหนึ่ง มีระยะทางตลอดทั้งสาย 34.759 กิโลเมตร มีแนวเส้นทางขนานไปกับทางหลวงแผ่นดินหมายเลข 418 และทางหลวงแผ่นดินหมายเลข 410
รายละเอียดของเส้นทาง.
เส้นทางมีจุดเริ่มต้นทางทิศเหนือเชื่อมต่อมาจากทางหลวงแผ่นดินหมายเลข 42 ที่ตำบลนาเกตุ อำเภอโคกโพธิ์ จังหวัดปัตตานี มุ่งลงไปทิศใต้ ผ่านตำบลนาประดู่ ตำบลทุ่งพลา และตำบลปากล่อ จากนั้นเข้าสู่อำเภอเมืองยะลา จังหวัดยะลา ผ่านตำบลลำใหม่ ตำบลลิดล จากนั้นถึงสามแยก โดยเลี้ยวไปทางทิศตะวันออก ผ่านตำบลหน้าถ้ำ และตำบลท่าสาป มีทางหลวงแผ่นดินหมายเลข 418 มาบรรจบ และสิ้นสุดการดูแลของกรมทางหลวงที่สะพานข้ามแม่น้ำปัตตานี แต่เส้นทางจะต่อไปยังเทศบาลนครยะลา โดยใช้ชื่อถนนที่ผ่านตัวเมืองว่า "ถนนเทศบาล 1" แล้วสิ้นสุดที่วงเวียนกลางเมืองยะลา ทางด้านทิศตะวันตกเฉียงเหนือ ตรงข้ามกับศาลากลางจังหวัดยะลา
พระยาประเสริฐสงคราม (เทียบ คมกฤส)

พลตรี พระยาประเสริฐสงคราม (เทียบ คมกฤส) (18 ธันวาคม พ.ศ. 2425 - 15 ธันวาคม พ.ศ. 2484) ทหารบกชาวไทย อดีตรัฐมนตรีว่าการกระทรวงกลาโหมในรัฐบาลพันเอก พระยาพหลพลพยุหเสนา (พจน์ พหลโยธิน)
ประวัติ.
พลตรี พระยาประเสริฐสงคราม มีนามเดิมว่า เทียบ คมกฤส เกิดเมื่อวันที่ 18 ธันวาคม พ.ศ. 2425 ที่บ้านคลัง ตำบลบ้านคลัง อำเภอบางบาล จังหวัดพระนครศรีอยุธยา เป็บบุตรของนายพรหม และนางแสง คมกฤส
เริ่มศึกษาที่วัดสุวรรณดารารามราชวรวิหาร จังหวัดพระนครศรีอยุธยา และเมื่อปี พ.ศ. 2439 ได้เข้าศึกษาต่อวิชาทหารในโรงเรียนนายร้อยทหารบก จบการศึกษาเมื่อปี พ.ศ. 2442 และได้รับพระราชทานสัญญาบัตรยศทหารเป็น ร้อยตรี เมื่อ พ.ศ. 2444 และรับราชการสูงสุดที่ยศ พลตรี
พ.ศ. 2476 พลตรี พระยาประเสริฐสงคราม ได้รับตำแหน่งรัฐมนตรีว่าการกระทรวงกลาโหมในคณะรัฐมนตรีไทย คณะที่ 4 และคณะรัฐมนตรีไทย คณะที่ 5 ของ พันเอก พระยาพหลพลพยุหเสนา (พจน์ พหลโยธิน) และกราบถวายบังคมลาออกจากตำแหน่งเมื่อวันที่ 29 มีนาคม พ.ศ. 2477 โดยอ้างเหตุผลว่าป่วย ไม่สามารถรับราชการได้เต็มที่
พระยาประเสริฐสงคราม สมรสกับหม่อมหลวงเครือวัลย์ ประเสริฐสงคราม (สกุลเดิม:สนิทวงศ์) ธิดาของพันตรี หลวงครรชิตสรกรรม (หม่อมราชวงศ์ดัด สนิทวงศ์) กับนางละม้าย (สกุลเดิม:ดิษยบุตร) มีบุตรธิดา 12 คน
พลตรี พระยาประเสริฐสงคราม ถึงแก่กรรมเมื่อ 15 ธันวาคม พ.ศ. 2484
มิสยูนิเวิร์สไทยแลนด์ 2558

มิสยูนิเวิร์สไทยแลนด์ 2558 จัดประกวดขึ้นเป็นครั้งที่สี่ในชื่อ มิสยูนิเวิร์สไทยแลนด์ ดำเนินการประกวด และทำกิจกรรมที่จังหวัดอุบลราชธานี และประกวดรอบตัดสินในวันที่ 18 กรกฎาคม 2558 ณ รอยัล พารากอน ฮอลล์ ศูนย์การค้าสยามพารากอน กรุงเทพมหานคร โดย สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด 
โดยผู้ชนะเลิศคือ อนิพรณ์ เฉลิมบูรณะวงศ์ ในปี 2558 จะได้เป็นตัวแทนการประกวด นางงามจักรวาล 2015 ที่ ประเทศสหรัฐอเมริกา ส่วนรองอันดับ 1 ชาวิกา วัตรสังข์ จะเป็นตัวแทนไปประกวด มิสเอิร์ธ 2015 ที่ กรุงเวียนนา ประเทศออสเตรีย
ผู้เข้าประกวด.
ผู้เข้าประกวด 40 คนสุดท้ายได้รับการยืนยันแล้ว จาก Official website
สวนเพชรกาญจนารมย์

สวนเพชรกาญจนารมย์ เป็นสวนหมู่บ้าน ในความดูแลของกรุงเทพมหานคร ตั้งอยู่ในพื้นที่แขวงบางแคเหนือ เขตบางแค กรุงเทพมหานคร
สวนเพชรกาญจนารมย์ มีเนื้อที่ประมาณ 9 ไร่เศษ ตั้งอยู่บริเวณใต้สะพานข้ามทางแยกหน้าห้างสรรพสินค้าเดอะมอลล์บางแค มีถนน 2 สายตัดผ่าน คือ ถนนเพชรเกษมตัดกับถนนกาญจนาภิเษก ภายในเป็นพื้นที่สวนพักผ่อนหย่อนใจ มีลานกิจกรรม ทางวิ่ง พื้นที่ออกกำลังกาย ยังจัดทำสวนในรูปแบบสวนอาเซียน มีกังหันลมพลังงานแสงอาทิตย์ และติดตั้งระบบไฟฟ้าโซลาร์เซลล์ เพื่อประหยัดพลังงานลดค่าใช้จ่ายด้านสาธารณูปโภค และมีบึงน้ำขนาดใหญ่อยู่ใจกลาง พร้อมกับศาลาและทางเดินลงไปด้วย เปิดให้บริการทุกวัน ตั้งแต่เวลา 05.00-21.00 น. 
เดิมทีสวนเพชรกาญจนารมย์ เป็นสวนสาธารณะที่ถูกปล่อยให้รกร้าง เป็นพื้นที่ของกรมทางหลวง และยังไม่มีชื่อเรียกอย่างเป็นทางการ จึงเรียกกันโดยทั่ว ๆ ไปว่า "สวนสาธารณะหน้าเดอะมอลล์บางแค" และได้ใช้เป็นสถานที่จัดเวทีปราศรัยหาเสียงในการเลือกตั้งในแต่ละครั้ง ต่อมาภายหลังเหตุการณ์มหาอุทกภัยในปี พ.ศ. 2554 จึงได้มีการบูรณะปรับปรุงใหม่ด้วยงบประมาณกว่า 10 ล้านบาท และมีพิธีเปิดในวันที่ 30 กันยายน พ.ศ. 2557 โดยมี ม.ร.ว.สุขุมพันธุ์ บริพัตร ผู้ว่าราชการกรุงเทพมหานครเป็นประธาน
บึงน้ำขนาดใหญ่ภายในสวนเพชรกาญจนารมย์ ยังสามารถใช้ประโยชน์เป็นแก้มลิงหรือที่กักเก็บน้ำสำหรับแก้ปัญหาเมื่อเกิดอุทกภัยหรือน้ำท่วมได้อีกด้วย
ไลต์เฮาส์แฟมิลี

ไลต์เฮาส์แฟมิลี  เป็นวงดนตรีแนวป็อปจากอังกฤษ ประกอบด้วยทุนเด ไบเยวู นักร้องนำและพอล ทัคเกอร์ มือคีย์บอร์ด อัลบั้มแรกของพวกเขา "Ocean Drive" อยู่ในอันดับที่ 3 ของชาร์ต UK Top 40 นานกว่า 29 สัปดาห์ มีเพลงฮิตเช่น "Lifted", "Ocean Drive" และ "Goodbye Heartbreak" ต่อมาในปี ค.ศ. 1997 พวกเขาออกอัลบั้มที่สอง "Postcards from Heaven" ขึ้นสู่อันดับที่ 2 ของชาร์ต UK Top 40 นานกว่า 84 สัปดาห์ มีเพลงที่เป็นที่รู้จักดีคือ "High" (อันดับที่ 1 ของชาร์ต ARIA Charts ในออสเตรเลีย, อันดับที่ 4 ของ UK Singles Chart) หลังจากพวกเขาออกอัลบั้มสุดท้าย "Whatever Gets You Through the Day" ในปี ค.ศ. 2001 ไลต์เฮาส์แฟมิลีก็แยกวง ไบเยวูกลายเป็นศิลปินเดี่ยว ส่วนทัคเกอร์เข้าเป็นสมาชิกวง The Orange Lights
ในปี ค.ศ. 2010 ไบเยวูและทัคเกอร์กลับมารวมตัวกันอีกครั้ง และออกทัวร์คอนเสิร์ตในสหราชอาณาจักรและไอร์แลนด์ในเดือนกุมภาพันธ์และมีนาคม ค.ศ. 2011 ต่อมาในปี ค.ศ. 2019 พวกเขาประกาศว่าอัลบั้มที่ 4 "Blue Sky in Your Head" จะวางจำหน่ายในวันที่ 5 กรกฎาคม ปีเดียวกัน ซิงเกิลแรกของอัลบั้ม "My Salvation" เผยแพร่ในวันที่ 21 มีนาคม
ประพัฒน์ กฤษณจันทร์

พลเรือเอก ประพัฒน์ กฤษณจันทร์ (11 มกราคม พ.ศ. 2473 - 12 กุมภาพันธ์ พ.ศ. 2540) อดีตรัฐมนตรีว่าการกระทรวงกลาโหม ในรัฐบาลอานันท์ ปันยารชุน อดีตผู้บัญชาการทหารเรือ และอดีตรองหัวหน้าคณะรักษาความสงบเรียบร้อยแห่งชาติ
ประวัติ.
พลเรือเอก ประพัฒน์ กฤษณจันทร์ เกิดเมื่อวันที่ 11 มกราคม พ.ศ. 2473 ที่ตำบลชนะสงคราม อำเภอพระนคร จังหวัดพระนคร เป็บบุตรของร้อยตำรวจตรีสนั่น กับนางอรสา กฤษณจันทร์ สมรสกับคุณหญิงศรีศิริ กฤษณจันทร์ จบการศึกษาระดับประถมศึกษาจากโรงเรียนอำนวยศิลป์ และจบการศึกษาวิชาทหารที่โรงเรียนนายเรือ
การทำงาน.
หลังจากนั้นจึงเข้ารับราชการในกองทัพเรือจบมียศสูงสุดที่ พลเรือเอก และดำรงตำแหน่งผู้บัญชาการทหารเรือ
ในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พลเรือเอก ประพัฒน์ กฤษณจันทร์ ได้เข้าร่วมทำการรัฐประหารด้วย และได้รับตำแหน่งรองหัวหน้าคณะรักษาความสงบเรียบร้อยแห่งชาติ ต่อมาเขาได้รับตำแหน่งรัฐมนตรีว่าการกระทรวงกลาโหม ในรัฐบาลนายอานันท์ ปันยารชุน
พลเรือเอก ประพัฒน์ กฤษณจันทร์ ถึงแก่อนิจกรรมเมื่อวันที่ 12 กุมภาพันธ์ พ.ศ. 2540 มีพิธีพระราชทานเพลิงเมื่อวันที่ 31 มกราคม พ.ศ. 2541 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อิการิ ชินจิ

อิการิ ชินจิ (; โรมาจิ: "Ikari Shinji") เป็นตัวละครในการ์ตูนชุด "อีวานเกเลียน" โดยผู้กำกับฮิเดะอะกิ อันโนะ รับบทบาทเป็นตัวเอกของเรื่องตั้งแต่เริ่มฉายครั้งแรกในปี 2538 ชินจิซึ่งเป็นเด็กนักเรียนธรรมดาที่โดดเดี่ยวถูกอิการิ เก็นโด บิดาของตัวเองซึ่งเป็นผู้บัญชาการเนิร์ฟเรียกตัวไปเพื่อประจำการเป็นนักบินของอีวานเกเลียน หมายเลข 01 ในขณะที่เมืองนีโอโตเกียว-03 กำลังถูกสิ่งมีชีวิตที่เรียกว่าเทวทูตบุกโจมตี ภายหลังเหตุการณ์สงบลง ชินจิเริ่มใช้ชีวิตนีโอโตเกียว-03 และเริ่มมีเพื่อนในรั้วโรงเรียน
ผู้กำกับอันโนะได้อธิบายถึงตัวละครนี้ว่า ชินจิเป็นเด็กที่ชอบปลีกตัวเองจากสังคม และคิดว่าตัวเองไม่เป็นที่ต้องงการของใคร ๆ ถึงตัวเขาจะตายไปก็ไม่เป็นไร นอกจากนี้ผู้กำกับอันโนะยังอธิบายอีกว่า ชินจิกับคัตสึรางิ มิซาโตะ มีสิ่งที่เหมือนกันคือ ทั้งคู่ต่างกลัวการถูกทำให้เจ็บปวด
นางิสะ คาโอรุ

นางิสะ คาโวรุ (; โรมาจิ: "Nagisa Kaworu") เป็นตัวละครในการ์ตูนชุด "อีวานเกเลียน" โดยผู้กำกับ ฮิเดอากิ อันโนะ คาโอรุเป็นตัวละครที่มีบทน้อยมากในเรื่องแต่กลับเป็นตัวละครสำคัญที่สุดตัวหนึ่งของเรื่อง และได้รับความนิยมสูง ปรากฏตัวครั้งแรกในภาคทีวี เมื่อคาโอรุถูกส่งมาที่เนิร์ฟในฐานะนักบินเพื่อทดแทน โซรีว อาสึกะ เด็กคนที่สอง ที่ไม่สามารถบังคับอีวาได้อีก คาโอรุเป็นร่างที่สถิตย์วิญญาณของอัครเทวทูต "อาดัม" และเขายังเป็นเทวทูตตนที่ 17 ที่มีชื่อว่า ทาบริส (Tabris) สามารถเคลื่อนไหวและควบคุมทุกสิ่งได้ดั้งใจต้องการ และยังมีสนามพลังเอ.ที. ที่แข็งแกร่งที่สุดในบรรดาเทวทูตทุกตน ทำให้คาโอรุสามารถควบคุมอีวา-02 บุกลงไปถึงเซ็นทรัลด็อกมาเพื่อหวังจะรวมร่างกับอาดัม แต่เมื่อไปถึงกลับพบว่าเทวทูตในเซ็นทรัลด็อกมากลับเป็นลิลิธแทน คาโอรุจึงยอมให้ชินจิที่ตามมาสังหารเขา แม้ชินจิจะไม่เต็มใจ ถึงแม้จะสูญเสียกายเนื้อแต่ด้วยความที่เขามีวิญญาณของอาดัมซึ่งเป็นอัครเทวทูต ทำให้จิตและความทรงจำของเขาคงอยู่ได้ตลอดกาล
ในภาค"" คาโอรุในฐานะเทวทูตตนที่หนึ่งฟื้นขึ้นมาบนฐานปฏิบัติการดวงจันทร์ของเซเล่พร้อมความปรารถนาของเขาที่อยากให้ชินจิมีความสุข เขาเป็นคนที่ขับ อีวา มาร์ก-06 เขวี้ยงหอกแคซิอุสมาหยุดยั้ง Near 3rd impact เอาไว้ ภายหลังจากที่ชินจิหลับไป 14 ปีและพื้นขึ้นมา คาโอรุเป็นเพียงคนเดียวที่ทำดีกับชินจิในวันที่เขาไม่เหลือใคร ในที่สุดคาโอรุก็กลายเป็นคนที่ชินจิเปิดใจและไว้ใจมากที่สุด
ในญี่ปุ่น คาโอรุเป็นตัวละครชายยอดนิยมอันดับสองในปี 1997 จากการสำรวจของ "Animage poll" และเป็นตัวละครชายแห่งปีอันดับที่หก ในปี 1988 I และเป็นตัวละครชายยอดนิยมสูงสุดอันดับสอง (เช่นเดียวกับในปี 1997) จากการสำรวจของนิตยสาร "Newtype" ในปี 2010 รองจากอิคาริ ชินจิ ที่ได้อันดับหนึ่ง
<templatestyles src="แม่แบบ:คำพูด/style.css" />"มนุษย์ไม่สามารถสรรสร้างจากความว่างเปล่า มนุษย์ไม่สามารถบรรลุอะไรโดยไม่เสียบางสิ่ง นั่นก็เพราะมนุษย์หาใช่พระเจ้า" (ตอนที่ 24)
เขียว พอนนารี

เขียว พอนนารี หรือ เขียว ปนนารี  เป็นภรรยาคนแรกของพล พต และเป็นพี่สาวของเขียว ธิริทธ์และเป็นพี่ภรรยาของเอียง ซารี เกิดที่จังหวัดพระตะบองเมื่อ พ.ศ. 2463 แก่กว่าน้องสาวของเธอถึง 12 ปี พ่อของเธอเป็นผู้พิพากษาและอพยพมายังพระตะบองระหว่างสงครามโลกครั้งที่สองพร้อมกับเชื้อพระวงศ์ฝ่ายหญิง พนนารีจบการศึกษาจากโรงเรียนสีสุวัตถิ์เมื่อ พ.ศ. 2483 และเป็นหญิงชาวกัมพูชาคนแรกที่สำเร็จการศึกษาในระดับปริญญาตรี
ใน พ.ศ. 2492 พนนารีเดินทางไปยังปารีสเพื่อศึกษาต่อทางด้านภาษาเขมรที่ปารีสพร้อมกับน้องสาว ธิริทธ์ได้แต่งงานกับเอียง ซารีที่ปารีสเมื่อ พ.ศ. 2494 หลังจากกลับมายังกัมพูชา พนนารีได้แต่งงานกับลต ซอหรือพล พตเมื่อ พ.ศ. 2499 พนนารีได้เป็นครูที่โรงเรียนสีสุวัตถิ์ ส่วนพล พตเป็นครูที่โรงเรียนจำเริญวิเชียซึ่งเป็นโรงเรียนเอกชน
ข้อมูลเกี่ยวกับบทบาทของพนนารีในพรรคช่วงแรกมีไม่มากนัก เธอได้เป็นเลขาธิการทั่วไปของพรรคประจำจังหวัดกำปงธมเมื่อ พ.ศ. 2516 และได้เป็นประธานสมาคมสตรีกัมพูชาประชาธิปไตยเมื่อ พ.ศ. 2519 พนนารีมีอาการของโรคจิตเภทเรื้อรังตั้งแต่ราว พ.ศ. 2518 เธอหวาดระแวงมากและเชื่อว่าชาวเวียดนามพยายามลอบฆ่าเธอและสามี พล พตหย่าขาดจากเธอใน พ.ศ. 2522 หลังจากที่เวียดนามรุกรานกัมพูชาและแต่งงานใหม่ พนนารีอยู่ภายใต้การดูแลของน้องสาว ต่อมา ใน พ.ศ. 2539 เธอและน้องสาวและน้องเขยได้รับการอภัยโทษจากรัฐบาลกัมพูชา เธอต้องอยู่ภายใต้การดูแลของน้องสาวจนเสียชีวิตที่ไพลินเมื่อ 1 กรกฎาคม พ.ศ. 2546
ยานิส วารูฟากิส

ยานิส วารูฟากิส (เกิด 24 มีนาคม 2504) เป็นนักเศรษฐศาสตร์ชาวกรีก ดำรงตำแหน่งรัฐมนตรีว่าการกระทรวงการคลังแห่งประเทศกรีซในปี 2558 ในการเลือกตั้งทั่วไปเดือนมกราคม 2558 เขาได้รับเลือกตั้งเข้ารัฐสภากรีก เป็นตัวแทนพรรคซีรีซา และดำรงตำแหน่งในรัฐบาลใหม่อาเลกซิส ซีปรัสอีกสองวันถัดมา คือ วันที่ 27 มกราคม 2558 เขาเป็นนักเศรษฐศาสตร์การเมือง ศาสตราจารย์และผู้ประพันธ์ และมีสัญชาติกรีก-ออสเตรเลีย 
วารูฟากิสเป็นผู้เข้าร่วมการอภิปรายปัจจุบันเรื่องวิกฤตโลกและทวีปยุโรป ผู้ประพันธ์"เดอะโกลบอลมิโนทอร์" และตำราวิชาการหลายเล่มในวิชาเศรษฐศาสตร์และทฤษฎีเกม เป็นศาสตราจารย์ทฤษฎีเศรษฐศาสตร์ที่มหาวิทยาลัยเอเธนส์และที่ปรึกษาเอกชนให้บริษัทแวลฟ์
พระเจ้าแท่นคำ

พระเจ้าแท่นคำ หรือ พระยาสุวรรณบัลลังก์ (ค.ศ. 1455-1486) เป็นพระมหากษัตริย์ล้านช้างใน ค.ศ. 1479 ถึง 1486 ตลอดรัชกาลของพระองค์ บ้านเมืองสงบสุขและมีการบูรณะบ้านเมือง หลังการรุกรานครั้งใหญ่โดยกองทัพ Đại Việt ของจักรพรรดิเล ทั้ญ ตง พระองค์ขึ้นครองราชย์ใน ค.ศ. 1479 หลังพระเจ้าไชยจักรพรรดิแผ่นแผ้วสละราชสมบัติเพื่หนีออกจากเมืองซวา เมืองหลวงของอาณาจักร ก่อนที่กองทัพ Đại Việt จะมาถึง ก่อนขึ้นครองราชย์พระองค์เคยดำรงตำแหน่งผู้ว่าราชการเมืองด่านซ้าย พงศาวดารลาวบันทึกว่า พระองค์ทรงบัญชาการกองทัพลาวในยุทธการที่ Pakphun ซึ่งกองทัพที่รุกรานถูกหยุดและต้องล่าถอยกลับไปยังเวียดนาม
พระราชประวัติ.
พระเจ้าแท่นคำเสด็จพระราชสมภพใน ค.ศ. 1455 พระองค์ได้รับการแต่งตั้งให้เป็นผู้ว่าราชการเมืองด่านซ้าย (ปัจจุบันอยู่ในอำเภอด่านซ้าย จังหวัดเลย ประเทศไทย) และกลายเป็นที่จดจำในประวัติศาสตร์ลาวในฐานะวีรบุรุษในการรุกรานของ Đại Việt
พระเจ้าไชยจักรพรรดิแผ่นแผ้วยังคงอยู่ที่เชียงคานจนกระทั่งสวรรคตใน ค.ศ. 1481 พระเจ้าแท่นคำทรงเข้าพิธีฌาปนกิจของพระราชบิดาและสร้างสถูปเก็บรักษาพระอัฐิที่เชียงคาน พระเจ้าแท่นคำสถาปนาความสัมพันธ์อันร่วมรื่นกับอาณาจักรล้านนา และทรงอุทิศตนในการบูรณะเมืองหลวงที่เสียหายในช่วงรุกรานอย่างหนัก พระเจ้าแท่นคำสวรรคตโดยไม่มีรัชทายาทใน ค.ศ. 1486 ราชเสนาจึงแต่งตั้งให้ เจ้า Tieng Lakon พระอนุชา ขึ้นครองราชย์ในพระนามพระยาหล้าแสนไทไตรภูวนาถ
รายชื่อตอนในอีวานเกเลียน มหาสงครามวันพิพากษา

ตอนจบฉบับสมบูรณ์.
ตอนที่ 25 "จุดจบสิ้น" และ 26 "ผู้ที่เรียกหาความรัก" ในฉบับโทรทัศน์นั้น เป็นตอนจบที่มีเนื้อหารวบรัดมากเกินไป และมีข้อบกพร่องหลายๆอย่าง ทำให้ถือว่าตอนที่ 25 และ 26 ในฉบับโทรทัศน์นั้นเป็น "ตอนจบที่ไม่สมบูรณ์" ทางทีวีโตเกียวจึงร่วมมือกับไกแน็กซ์ ทำตอนจบขึ้นมาใหม่ออกฉายในฉบับภาพยนตร์ นั่นก็คือ ผู้ชมที่ติดตามทีหลังสามารถข้ามสองตอนนี้ไปชมในฉบับปัจฉิมภาคได้เลย
แมสติก

แมสติก  หรือ มาตะกี่ เป็นยางไม้ที่ได้จากต้นพิสตาชีโอป่า ซึ่งเป็นไม้พุ่มถึงยืนต้นขนาดเล็ก ใบประกอบแบบขนนกคู่รูปไข่ เรียงสลับกัน ดอกออกตรงซอกใบ เป็นช่อสีแดง ดอกตัวผู้และดอกตัวเมียอยู่ต่างต้นกัน ผลรูปไข่กลับ มีเนื้อ ข้างในมีเมล็ดเดียว เมื่อสุกสีแดงปนส้ม พบมากในแถบบริเวณเมดิเตอร์เรเนียน
เมื่อลำต้นของพืชชนิดนี้แตกออกจะมียางไหลออกมา เมื่อแห้งจะมีสีเหลืองอ่อนหรือเหลืองอมเขียว โปร่งใสมันวาว และเปราะ
การนำไปใช้.
แมสติกใช้ทำเป็นหมากฝรั่งได้ ซึ่งคำว่าแมสติกแผลงมาจากคำภาษากรีกว่า "มัสตีคา"  ที่แปลว่า "เคี้ยว" นอกจากนี้ แมสติกยังมีฤทธิ์ต้านเชื้อแบคทีเรีย ใช้รักษาโรคทางระบบทางเดินอาหาร และใช้ทำน้ำมันหอมระเหยได้
ทวิช เสนีย์วงศ์ ณ อยุธยา

พลเอก ทวิช เสนีย์วงศ์ ณ อยุธยา (12 มกราคม พ.ศ. 2456 - 26 สิงหาคม พ.ศ. 2527) อดีตรัฐมนตรีว่าการกระทรวงกลาโหม และอดีตรัฐมนตรีช่วยว่าการกระทรวงกลาโหม ในรัฐบาลหม่อมราชวงศ์เสนีย์ ปราโมช และอดีตสมาชิกวุฒิสภา
ประวัติ.
พลเอก ทวิช เสนีวงศ์ ณ อยุธยา เกิดเมื่อวันที่ 12 มกราคม พ.ศ. 2456 เป็นบุตรของพันโท พระขยันสรกรณ์ (ประยูร เสนีวงศ์ ณ อยุธยา) กับนางชุบ ขยันสรกรณ์ (สกุลเดิม:จารุจินดา) มีพี่น้อง 8 คน สมรสกับนางลมุน คงสมบูรณ์
จบการศึกษาชั้นมัธยมศึกษาที่โรงเรียนวัดราชบพิธ แล้วจึงเข้าศึกษาต่อจนจบระดับอุดมศึกษาที่โรงเรียนนายร้อยทหารบก และจบหลักสูตรวิทยาลัยป้องกันราชอาณาจักรรุ่นที่ 3 พลเอก ทวิช รับราชการในกองทัพบก เคยดำรงตำแหน่งสำคัญต่าง ๆ เช่น ผู้บังคับบัญชากองพลทหารปืนใหญ่ต่อสู้อากาศยาน ผู้บัญชาการมณฑลทหารบกที่ 13 เจ้ากรมสรรพาวุธทหารบก เป็นต้น รับราชการมียศสูงสุดที่ พลเอก
งานการเมือง.
ในพ.ศ. 2518 พลเอก ทวิช เสนีย์วงศ์ ณ อยุธยา ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาในพ.ศ. 2519 ก็ได้รับการแต่งตั้งเป็นรัฐมนตรีช่วยว่าการกระทรวงกลาโหมในรัฐบาลหม่อมราชวงศ์เสนีย์ ปราโมช ก่อนที่จะดำรงตำแหน่งรัฐมนตรีว่าการกระทรวงกลาโหมเป็นครั้งที่ 2 เมื่อวันที่ 23 เมษายน พ.ศ. 2519 สืบแทน พลเอก กฤษณ์ สีวะรา ซึ่งถึงแก่อนิจกรรรมอย่างกระทันหัน นอกนากนี้พลเอก ทวิช เสนีย์วงศ์ ณ อยุธยา ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3และวุฒิสภาไทย ชุดที่ 4
เครื่องราชอิสริยาภรณ์.
พลเอก ทวิช เสนีย์วงศ์ ณ อยุธยา ได้รับพระราชทานเครื่องราชอิสริยาภรณ์ ดังนี้
รักเธอไปทุกวัน

"รักเธอไปทุกวัน" เป็นซิงเกิลของวงโปเตโต้ กับค่ายจีนี่เรคอร์ดส ในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย NY-Q ออกจำหน่ายครั้งแรกในปี พ.ศ. 2551 ในอัลบั้มพิเศษ Refresh
การตอบรับ.
เพลง "รักเธอไปทุกวัน" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มีนาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กูดพร้าว

กูดพร้าว ชื่อวิทยาศาสตร์: "Alsophila latebrosa" ชื่อพ้อง "Cyathea latebrosa" หรือ กูดต้น หรือ มหาสดำ เป็นพืชในวงศ์เฟินต้น (Cyatheaceae) กระจายพันธุ์ตามไหล่เขาในป่าดิบเขา บนพื้นที่สูงจากระดับน้ำทะเลต่ำกว่า 1,000 เมตร ทางตอนใต้ของจีน ไทย กัมพูชา มาเลเซียและอินโดนีเซีย กูดพร้าวเป็นหนึ่งในพันธุ์พืชที่อยู่ในอนุสัญญาไซเตส
ลักษณะทางพฤกษศาสตร์.
กูดพร้าวสูงได้มากกว่า 5 เมตร ก้านใบยาว 30-40 เซนติเมตร ก้านใบด้านนอกมีปุ่มหนาม ก้านสีน้ำตาลเข้มถึงดำ บริเวณโคนก้านใบมีเกล็ดสีดำ เป็นเงาแข็ง ขอบสีซีด ใบเป็นใบประกอบขนนกสองชั้น มีขนหรือเกล็ดอยู่กระจายห่าง ๆ ใบย่อยคู่ล่างลดขนาดลง ยาวราว 10 เซนติเมตร มีรูปร่างไม่แน่นอน เกิดห่างกัน ใบย่อยที่ใหญ่กว่า ยาวถึง 40 เซนติเมตร กว้าง 14 เซนติเมตร รูปขอบขนาน ปลายสอบแหลมและมีติ่งที่ปลาย ใบย่อยชั้นที่สอง มีใบย่อยได้มากกว่ายี่สิบห้าคู่ ด้านบนมีขนหรือเกล็ดประปราย รูปหอกแกมขอบขนาน ปลายสอบแหลม โคนตัด แผ่นใบบาง ไม่มีก้านใบย่อย อับสปอร์มีขนาดเล็ก จัดเรียงตัวข้างแกนกลางของหยัก มีเยื่อหุ้มอินดูเซียขนาดเล็ก มีเกล็ดที่ขอบ เห็นได้เมื่อสปอร์ยังไม่แก่
การนำไปใช้.
ลำต้นของกูดพร้าวใช้เลี้ยงกล้วยไม้ได้ แพทย์ชนบทใช้เนื้อไม้ทำเป็นยาแก้ไข้ ใช้ฝนทาแก้ฝี แก้อักเสบ แก้บวม
คริสซี ทีเกน

คริสทีน ไดแอน "คริสซี" ทีเกน (เกิด 30 พฤศจิกายน พ.ศ. 2528) เป็นนางแบบชาวอเมริกัน มีชื่อเสียงจากการถ่ายนิตยสาร "สปอตส์อิลลัสเตรตทิด ฉบับชุดว่ายน้ำ" (Sports Illustrated Swimsuit Issue) เมื่อปี พ.ศ. 2553 และปรากฏบนหน้าปกครบรอบห้าสิบปีของนิตยสารดังกล่าวร่วมกับนีนา อักดัล และลิลลี่ อัลดริดจ์ เมื่อปี พ.ศ. 2557 
ปัจจุบันเธอรับงานเป็นพิธีกรในรายการ "ลิปซิงก์แบตเทิล" (Lip Sync Battle) คู่กับแอลแอล คูล เจ ทางช่องสไปก์ทีวี
ประวัติ.
คริสซี ทีเกน เกิดที่เมืองเดลตา รัฐยูทาห์ สหรัฐอเมริกา บิดามีเชื้อสายนอร์เวย์ กับวิไลลักษณ์ ไชยอุดม ไทเก้น มารดาชาวไทย บิดาประกอบอาชีพเป็นช่างไฟฟ้า ส่วนมารดาเกิดที่จังหวัดนครราชสีมา แต่ไปเติบโตที่จังหวัดศรีสะเกษ ก่อนย้ายมายังสหรัฐอเมริกาหลังสมรส
จากการงานของบิดาทำให้ครอบครัวของเธอต้องย้ายบ้านอยู่บ่อยครั้ง ได้แก่ รัฐฮาวาย, รัฐไอดาโฮ และซีแอตเทิล รัฐวอชิงตัน จนเมื่อทีเกนอยู่ในช่วงวัยรุ่น ครอบครัวของเธอก็ย้ายมาที่ฮันติงตันบีช รัฐแคลิฟอร์เนีย ที่ต่อมาช่างภาพได้มาพบเธอขณะทำงานที่ร้านขายอุปกรณ์โต้คลื่นและชี้ชวนให้เป็นนางแบบ
การทำงาน.
ทีเกนเริ่มรับงานนางแบบในสังกัดของไอเอ็มจีโมเดลส์ (IMG Models) ที่นิวยอร์ก ก่อนจะได้เป็นไอจีเอ็นเบ็บ (IGN Babe) ในปี พ.ศ. 2547 และยังได้เป็นนางแบบเสริมของเกมโชว์ "ดีลออร์โนดีล" (Deal or No Deal) ช่วงปี พ.ศ. 2549-2550 ซึ่งในปี พ.ศ. 2550 นั่นเธอได้ถ่ายแบบลงปฏิทินของนิตยสารแม็กซิม หลังจากนั้นเธอก็มีงานเข้ามาจำนวนมาก อาทิ งานโฆษณา และเป็นพิธีกรรับเชิญในรายการ อาทิ "อเมริกาส์เน็กซต์ท็อปโมเดล" (America's Next Top Model) และ"วอตช์วอทแฮปเพนไลฟ์" (Watch What Happens Live) และในปี พ.ศ. 2556 เธอได้เป็นพิธีกรในรายการเรียลลิตีโชว์ "โมเดลเอมโพลอี" (Model Employee) ทางช่องวายเอ็ชวัน
แต่ผลงานที่สร้างชื่อเสียงให้แก่ทีเกนมากที่สุดคือการร่วมถ่ายแบบนิตยสาร"สปอตส์อิลลัสเตรตทิด ฉบับชุดว่ายน้ำ" (Sports Illustrated Swimsuit Issue) จนได้ตำแหน่งเป็น "ดาวรุ่งแห่งปี" ซึ่งบรุกลิน เด็กเกอร์ เพื่อนนางแบบของเธอ เป็นผู้แนะนำนิตยสารที่ทีเกนถ่าย หลังจากนั้นทีเกนก็ถ่ายแบบนิตยสารนี้เรื่อยมา และได้ขึ้นปกครบรอบ 50 ปีของนิตยสารดังกล่าวร่วมกับนีนา อักดัล และลีลี อัลดริดจ์ เมื่อปี พ.ศ. 2557
นอกจากงานในวงการบันเทิงแล้ว ทีเกนยังเปิดบล็อกส่วนตัวที่มีงานเขียน และการทำอาหาร โดยเธอนำรายการอาหารต่าง ๆ จากการเดินทางทั่วโลกของเธอ และนำสูตรอาหารท้องถิ่นมาแนะนำแก่ผู้ติดตามบล็อก ซึ่งเธอเคยทำไก่ย่างแบบไทยมานำเสนอด้วย ซึ่งในปี พ.ศ. 2550 เธอได้ทำรายการ "คริสซีทีเกนส์ฮังกรี" (Chrissy Teigen's Hungry) ทางช่องคุกกิงแชนแนล ซึ่งเป็นเรื่องเกี่ยวกับรายการอาหารในงานแต่งของเธอกับคู่หมั้นคือจอห์น เลเจนด์ และมีภาพยนตร์เรื่อง "คุกกีส์แอนด์คอกเทลส์" (Cookies and Cocktails) ที่เป็นเนื้อหาเกี่ยวกับการทำอาหารผ่านช่องคุกกิงแชนแนล
ในปี พ.ศ. 2558 ทีเกนรับงานเป็นพิธีกรคู่กับแอลแอล คูล เจ ในรายการ "ลิปซิงก์แบตเทิล" (Lip Sync Battle) ทางช่องสไปก์ทีวี
ชีวิตส่วนตัว.
คริสซี ทีเกนได้หมั้นกับจอห์น เลเจนด์ นักร้องชาวอเมริกัน เมื่อเดือนธันวาคม 2554 ที่ต่อมาทั้งสองได้สมรสกันเมื่อวันที่ 14 กันยายน 2556 ที่โกโม ประเทศอิตาลี โดยเพลง "ออลออฟมี" ผลงานเพลงหนึ่งของเลเจนด์ ได้ทีเกนซึ่งเป็นคู่หมั้นในขณะนั้นเป็นแรงบันดาลใจ 
ทั้งสองมีบุตรด้วยกันสี่คน คนแรกเป็นบุตรสาวชื่อลูนา ซีโมน สตีเฟนส์ (14 เมษายน 2559) หรือชื่อภาษาไทยว่า "จันทร์เจ้า" คนที่สองเป็นบุตรชายชื่อไมส์ ทีโอดอร์ สตีเฟนส์ (16 พฤษภาคม 2561) คนที่สามเป็นบุตรสาวผ่านการ IVF ในปี 2566 และคนที่สี่เป็นบุตรชายผ่านการตั้งครรภ์แทนในสิ้นปีเดียวกัน
การขนส่งระบบรางในประเทศเนปาล

รถไฟโดยสารที่ให้บริการในประเทศเนปาล ได้แก่ รถไฟรางแคบ ระยะทาง 59 กิโลเมตร ระหว่างเมืองจานักปุระ ในประเทศเนปาล กับเมืองไจนาการ์ ในประเทศอินเดีย ขนาดความกว้างราง 2 ฟุต 6 นิ้ว เส้นทางนี้มีต่อไปยังเมือง พิจาละปุระ แต่สะพานเสียหายจึงถูกปิดทาง ส่วนเมืองหลวงอย่างกาฐมาณฑุนั้น ไม่มีรถไฟผ่านเลย การรถไฟอินเดียให้บริการรถไฟข้ามชายแดนเข้ามาในเนปาลในระยะสั้น เป็นขบวนรถสินค้า วิ่งระหว่างเมือง รักเสาละ กับ ซีร์ซียา
จนถึงปี ค.ศ. 2014 เส้นทางของรถไฟเนปาลแท้ ๆ มีวิ่งระหว่างเมืองจานักปุระ-ไจนาการ์ เท่านั้น มีหัวรถจักรดีเซลที่ใช้งานได้เพียง 1 คัน ยี่ห้อแซดดีเอ็ม 524 ซึ่งอินเดียให้มาเพื่อใช้แทนรถจักรไอน้ำ
เส้นทางนี้ปิดให้บริการในปี ค.ศ. 2014 โดยมีแผนที่จะสร้างทางรถไฟขนาดกว้าง 1,676 มิลลิเมตร แทน โดยจะเปิดได้ในปี ค.ศ. 2017 นอกจากนี้ยังมีแผนจะสร้างทางรถไฟเชื่อมอินเดีย-เนปาล-จีน อีกด้วย
เส้นทางในปัจจุบัน.
การรถไฟเนปาล ให้บริการรถไฟรางแคบระหว่างเมืองจานักปุระ-พิจาละปุระ (แต่เนื่องจากสะพานขาด จึงไม่สามารถเดินรถได้) โดยได้รับงบประมาณจากรัฐบาลเนปาล ส่วนรถไฟสินค้าวิ่งจากรักเสาละ ให้บริการโดยการรถไฟเนปาล และการรถไฟอินเดีย เพื่อนำสินค้าเข้ามาส่งที่หมู่บ้านซีร์ซียา นอกจากนี้ยังมีรถไฟรางแคบสายสั้นอีกเส้นหนึ่ง วิ่งไปยังเมืองจานักปุระอีกด้วย
เส้นทางในอนาคต.
เนปาลได้รับความช่วยเหลือจากอินเดีย ในการปรับขนาดทางรถไฟให้มีความกว้าง 1,676 มิลลิเมตร และสร้างส่วนต่อขยายไปยังเมืองบาร์ดิบาส และในปี ค.ศ. 2008 มีโครงการสรางทางรถไฟจากเมืองลาซาในทิเบต เข้าไปยังประเทศเนปาล
ปัญหาสิ่งแวดล้อมในสหรัฐ

มีปัญหาสิ่งแวดล้อมจำนวนมากในสหรัฐอเมริกา เช่นเดียวกับประเทศอื่น ๆ
การเคลื่อนไหวและแนวคิด.
ศตวรรษที่ 21.
ทั้งแนวคิดอนุรักษ์ธรรมชาตินิยม และสิ่งแวดล้อมนิยม ปรากฏในการอภิปรายทางการเมืองในช่วงยุคก้าวหน้าในช่วงต้นศตวรรษที่ 20 โดยมีสามตำแหน่งหลัก ได้แก่ ระบบเศรษฐกิจแบบเสรีนิยม ซึ่งถือว่าเป็นเจ้าของทรัพย์สินส่วนตัว—อันประกอบไปด้วย บริษัทไม้แปรรูปและเหมืองแร่ ที่ควรจะได้รับอนุญาตในการกระทำใด ๆ ต่อทรัพย์สินที่พวกเขาต้องการ
แนวคิดอนุรักษ์ธรรมชาตินิยม นำโดยประธานาธิบดีธีโอดอร์ โรสเวลต์ และกิฟฟอร์ด พินโชท์ ผู้เป็นพันธมิตรใกล้ชิด กล่าวว่าวิธีการระบบเศรษฐกิจแบบเสรีนิยมนั้นมีความสิ้นเปลืองมากเกินไปและไม่มีประสิทธิภาพ ในหลาย ๆ กรณี พวกเขาได้ตั้งข้อสังเกตว่าทรัพยากรทางธรรมชาติโดยส่วนใหญ่ในรัฐทางตะวันตกต่างมีเจ้าของแล้วโดยรัฐบาลกลาง พวกเขาได้ถกเถียงกันถึงแนวทางที่ดีที่สุดของการดำเนินการ ซึ่งเป็นแผนระยะยาวที่คิดโดยผู้เชี่ยวชาญของประเทศ เพื่อเพิ่มผลประโยชน์ทางเศรษฐกิจในระยะยาวจากทรัพยากรทางธรรมชาติ
แนวคิดสิ่งแวดล้อมนิยม เป็นตำแหน่งที่สาม นำโดยจอห์น มูเยอร์ (ค.ศ. 1838–1914) ความรักของมูเยอร์ที่มีต่อธรรมชาติ ทำให้เขาเป็นชาวอเมริกันผู้มีอิทธิพลที่สุดในด้านสิ่งแวดล้อมนิยม มูเยอร์ได้เทศน์แจงว่าธรรมชาติเป็นสิ่งศักดิ์สิทธิ์และมนุษย์เป็นผู้บุกรุก ซึ่งควรที่จะตระหนักแต่กลับไม่พัฒนา เขาได้ก่อตั้งเซียร์ราคลับ ที่ยังคงเป็นตัวแทนภาพลักษณ์ของการเคลื่อนไหวทางสิ่งแวดล้อม มูเยอร์เป็นผู้รับผิดชอบหลักในการกำหนดตำแหน่งทางสิ่งแวดล้อม ในการอภิปรายระหว่างแนวคิดอนุรักษ์ธรรมชาติกับสิ่งแวดล้อมนิยม
แนวคิดสิ่งแวดล้อมนิยมได้สอนว่าธรรมชาติแทบจะเป็นสิ่งศักดิ์สิทธิ์ และมนุษย์เป็นผู้บุกรุก แนวคิดนี้ได้อนุญาตสำหรับการท่องเที่ยวแบบจำกัด (เช่นการเดินป่า) แต่ไม่เห็นด้วยกับการมีรถยนต์ในอุทยานแห่งชาติ และแนวคิดนี้ไม่เห็นด้วยกับการตัดไม้บนที่ดินสาธารณะเป็นอย่างมาก และประณามอย่างรุนแรงต่อเขื่อนที่โรสเวลต์ได้รับการสนับสนุนสำหรับแหล่งน้ำ, ไฟฟ้า และการควบคุมน้ำท่วม โดยเฉพาะอย่างยิ่งความขัดแย้งที่มีต่อเขื่อนเฮชเฮชชีในอุทยานแห่งชาติโยเซมิตี ซึ่งโรสเวลต์ได้ทำการอนุมัติ และเป็นเครื่องมือผลิตน้ำประปาของซานฟรานซิสโก
การเปลี่ยนแปลงสภาพภูมิอากาศ.
สหรัฐอเมริกา เป็นประเทศที่มีการปล่อยคาร์บอนไดออกไซด์จากการเผาไหม้ของเชื้อเพลิงฟอสซิล มากเป็นอันดับสองรองจากประเทศจีน นโยบายพลังงานแห่งสหรัฐอเมริกาได้อภิปรายอย่างกว้างขวาง ถึงการเรียกร้องให้หลายประเทศได้มีบทบาทเป็นผู้นำในการต่อสู้กับภาวะโลกร้อน โดยที่สหรัฐอเมริกา เป็นหนึ่งในสองประเทศที่ไม่ได้ลงนามในพิธีสารเกียวโต
พลังงาน.
ตั้งแต่ประมาณ 86% ของพลังงานทุกประเภทที่ใช้ในประเทศสหรัฐอเมริกา มาจากเชื้อเพลิงฟอสซิล ที่ส่งผลต่อการปล่อยแก๊สเรือนกระจก นโยบายพลังงานของประเทศสหรัฐอเมริกาได้รับการกำหนดโดยรัฐบาลกลาง, รัฐ และหน่วยงานภาครัฐท้องถิ่น ซึ่งเน้นถึงปัญหาด้านการผลิตพลังงาน, การแบ่งปัน และการบริโภค เช่น ร่างประมวลข้อบังคับอาคาร และความก้าวหน้าไมล์สะสมแก๊ส
การรถไฟแห่งรัฐบาลเนปาล

การรถไฟแห่งรัฐบาลเนปาล (ตัวย่อ: NGR) เป็นเส้นทางรถไฟสายแรกของประเทศเนปาล ดำเนินการระหว่างปี ค.ศ. 1927 จนถึง ค.ศ. 1965 เชื่อมต่อระหว่างเมืองรักเสาละกับอัมเลขคัญชะ เป็นทางรถไฟรางแคบ ขนาดความกว้าง #เปลี่ยนทาง ระยะทาง 47 กิโลเมตร
ประวัติ.
ในปี ค.ศ. 1923 เจ. วี. คอลเลียร์ ได้ทำการควบคุมการก่อสร้างรถไฟเพื่อขนส่งขอนไม้จากเนปาลเข้าไปยังอินเดีย โดยได้รับอนุญาตจากนายกรัฐมนตรีเนปาล ในช่วงฤดูหนาวของปี ค.ศ. 1924 บริษัทมาร์ตินในโกลกาตา ได้มาทำการสำรวจเส้นทางเพื่อสร้างทางรถไฟไปยังเมืองอัมเลกงาน์จ
การก่อสร้างเริ่มต้นในปี ค.ศ. 1926 และเปิดใช้งานวันที่ 16 กุมภาพันธ์ ค.ศ. 1927 ขนาดความกว้างรางรถไฟ #เปลี่ยนทาง มีรถจักรไอน้ำ 7 คัน ตู้โดยสาร 12 คัน และตู้บรรทุกสินค้า 82 คัน โดยมีรถจักรไอน้ำการ์แรต ซึ่งผลิตโดยบริษัท เบเยอร์ พีคอก แอนด์คอมปะนี ในสหราชอาณาจักร
การให้บริการสิ้นสุดลงในปี ค.ศ. 1965 เมื่อมีการก่อสร้างถนนหนทางใหม่เพิ่มมากขึ้นเรื่อย ๆ
ก่อนที่ทางหลวงจะถูกสร้างขึ้น ทางรถไฟสายนี้เป็นเพียงสายเดียวที่เชื่อมระหว่างเมืองหลวงกาฐมาณฑุ กับประเทศอินเดีย โดยผู้โดยสารที่มาจากกาฐมาณฑุต้องเดินเขาก่อนที่จะมาขึ้นรถไฟที่สถานี ต่อมาได้สร้างทางหลวงตริภูวันขึ้นในปี ค.ศ. 1956 ทำให้การเดินทางสะดวกสบายมากขึ้น
ในวัฒนธรรมสมัยนิยม.
ปรากฏในภาพยนตร์เนปาลเรื่อง "อามา" ("แม่") ฉายในปี ค.ศ. 1964
ครวญ สุทธานินทร์

พลเอก ครวญ สุทธานินทร์ (18 มิถุนายน พ.ศ. 2442 - พ.ศ. 2534) อดีตรัฐมนตรีว่าการกระทรวงกลาโหม อดีตแม่ทัพภาคที่ 2 อดีตแม่ทัพภาคที่ 3 และอดีตรองประธานวุฒิสภาคนที่ 2
ประวัติ.
พล.อ. ครวญ สุทธานินทร์ เกิดเมื่อวันที่ 18 มิถุนายน พ.ศ. 2442 ที่ตำบลขันเงิน อำเภอเมืองหลังสวน จังหวัดหลังสวน (ปัจจุบันคืออำเภอหลังสวน จังหวัดชุมพร) เป็นบุตรของนายแคล้ว สุทธานินทร์ กับนางกิ้ม (สกุลเดิม สร้างแก้ว) มีน้องชาย 1 คน คือนายนวล สุทธานินทร์ สมรสกับคุณหญิงสังวาลย์ สุทธานินทร์ มีบุตรธิดา 2 คน รับบุตรบุญธรรม 1 คน รวมมีบุตร 3 คน คือ
พล.อ. ครวญ สุทธานินทร์ จบการศึกษาที่โรงเรียนนายร้อยทหารบก และจบหลักสูตรวิทยาลัยป้องกันราชอาณาจักร พล.อ. ครวญ เคยดำรงตำแหน่งสำคัญต่าง ๆ เช่น เจ้ากรมยุทธศึกษาทหารบก แม่ทัพภาคที่ 2 แม่ทัพภาคที่ 3 นอกจากนี้ยังได้รับโปรดเกล้าฯ ให้เป็นนายทหารพิเศษ ประจำกองพันทหารม้าที่ 1 รักษาพระองค์ฯ
งานการเมือง.
ในพ.ศ. 2517 พล.อ. ครวญ สุทธานินทร์ ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลนายสัญญา ธรรมศักดิ์ และพ้นจากตำแหน่งไปหลังมีการเลือกตั้งสมาชิกสภาผู้แทนราษฎร ตามรัฐธรรมนูญแห่งราชอาณาจักรไทย พ.ศ. 2517 นอกนากนี้พล.อ. ครวญ สุทธานินทร์ ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3และวุฒิสภาไทย ชุดที่ 4 และเป็นรองประธานวุฒิสภาคนที่ 2 ในวุฒิสภาไทย ชุดที่ 3
เครื่องราชอิสริยาภรณ์.
เครื่องราชอิสริยาภรณ์ต่างประเท.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
การรถไฟเนปาล

<templatestyles src="Routemap/styles.css"/>
การรถไฟเนปาล (NRC) (ตัวย่อ NR / ने. रे) ดำเนินการโดยรัฐบาลเนปาล ให้บริการเส้นทางรถไฟสองสายในประเทศเนปาล ได้แก่ สาย Raxual-Sirsiya ระยะทาง 6 กิโลเมตร และสาย Jaynagar–Janakpur–Bijalpura ระยะทาง 53 กิโลเมตร
ประวัติ.
รถไฟสาย Raxual-Sirsiya (ซึ่งเคยดำเนินการโดยการรถไฟแห่งรัฐบาลเนปาล) และสาย Jaynagar–Janakpur–Bijalpura (NJJR) (ระยะทาง 39 กิโลเมตร สร้างโดยอังกฤษ) ซึ่งเป็นรถไฟรางแคบขนาด #เปลี่ยนทาง ได้เปิดให้บริการครั้งแรกในสมัย Rana
ย่านสินค้าซีร์ซียา.
ทางรถไฟสาย Raxual-Sirsiya ระยะทาง 6 กิโลเมตร ได้เปิดใช้งานอย่างเต็มรูปแบบในปี ค.ศ. 2005 เพื่อใช้ขนส่งสินค้าจาก Sirsiya ไปยังสถานที่ต่าง ๆ ในประเทศอินเดีย เป็นทางรถไฟสายเศรษฐกิจของเนปาล
ส่วนต่อขยายในอนาคต.
มีแผนเปิดเส้นทางรถไฟไปยังเมือง Amlekhganj อีกครั้ง เนื่องจากเป็นทางรถไฟสายเศรษฐกิจ และมีแผนสร้างทางรถไฟต่อขยายไปยัง Bardibas
นอกจากนี้ยังมีแผนสร้างทางรถไฟสายตะวันออก-ตะวันตก ผ่านกรุงกาฐมาณฑุ และสายเหนือ-ใต้ เชื่อมต่อกับจีนและอินเดีย แต่โครงการไม่คืบหน้า เนื่องจากติดปัญหาด้านการเมือง
ความปลอดภัย.
ในเดือนสิงหาคม ค.ศ. 2012 เกิดอุบัติเหตุรถจักรตกราง แต่ไม่มีผู้โดยสารคนใดได้รับบาดเจ็บหรือเสียชีวิต
ดีไอวาย

ดีไอวาย  เป็นวิธีการสร้าง ดัดแปร หรือซ่อมบางสิ่งโดยปราศจากความช่วยเหลือของผู้เชี่ยวชาญหรือมืออาชีพ โดยการวิจัยทางวิชาการอธิบายดีไอวายว่าเป็นพฤติกรรมที่ "ปัจเจกบุคคลใช้วัตถุดิบและกึ่งวัตถุดิบ และชิ้นส่วนประกอบต่าง ๆ เพื่อผลิต แปรรูป หรือสร้างใหม่อันซึ่งให้ได้ทรัพย์สินที่จับต้องได้ ซึ่งรวมไปถึงทรัพย์สินที่มาจากสภาพแวดล้อมธรรมชาติ (เช่น การจัดภูมิทัศน์)" พฤติกรรมดีไอวายสามารถถูกกระตุ้นได้โดยแรงจูงใจต่าง ๆ ซึ่งเดิมจำแนกเป็นแรงจูงใจทางตลาด (ผลประโยชน์ทางเศรษฐกิจ การขาดการเข้าถึงผลิตภัณฑ์ การขาดคุณภาพผลิตภัณฑ์ ความต้องการการปรับแต่งให้เข้ากับผู้บริโภค) และการเสริมสร้างอัตลักษณ์ (ทักษะงานช่าง การเพิ่มขีดความสามารถ การแสวงหาชุมชน ความเป็นเอกลักษณ์)
คำว่า "do-it-yourself" มีความเกี่ยวข้องกับผู้บริโภคตั้งแต่ปี ค.ศ. 1912 โดยส่วนใหญ่อยู่ในกรอบของการซ่อมแซมปรับปรุงบ้านและรักษาไว้ซึ่งกิจกรรมต่าง ๆ วลี "do it yourself" ได้เป็นที่รู้จักกันโดยทั่วไป (ในภาษาอังกฤษมาตรฐาน) ในช่วงปี ค.ศ. 1950s โดยเป็นการอ้างถึงแนวโน้มที่ผู้คนใช้เวลาในการซ่อมแซมปรับปรุงบ้านและทำงานฝีมือเล็ก ๆ ต่าง ๆ และงานก่อสร้างอื่น ๆ ซึ่งเป็นกิจกรรมที่เป็นการพักผ่อนหย่อนใจอย่างสร้างสรรค์และช่วยประหยัดต้นทุนได้
สตี (พิธีกรรม)

สตี หมายถึงประเพณีการทำศพของชาวฮินดู พบในประเทศอินเดีย พิธีนี้เป็นการบูชายัญตนเองของหญิงหม้ายในพิธีศพของสามี บางครั้งเต็มใจ แต่บางครั้งก็ถูกคนอื่นบังคับ หญิงหม้ายที่ทำพิธีนี้จะถูกยกย่องให้เป็นราณีสตีเทวี และเรียกพื้นที่ที่ประกอบพิธีว่า สตีสถล (สตีสะถะละ) แล้วสร้างโบสถ์หรือวัดเพื่อให้ประชาชนกราบไหว้บูชาต่อไป
คำว่า "สตี" เป็นภาษาสันสกฤต แปลว่า “ภรรยาผู้ซื่อสัตย์” การเป็นสตรีผู้ทรงคุณความดีนั้นต้องซื่อสัตย์ต่อสามีอย่างสูง และต้องเมตตากรุณาต่อญาติพี่น้อง 
พิธีการกระโดดเข้ากองไฟของหญิงหม้าย มีอยู่ 2 ลักษณะ ดังนี้
ส่วนหญิงหม้ายก็จะจัดงานรื่นเริง ร่วมงานกันอย่างสนุกสนาน โดยผู้ที่มาร่วมงานก็จะปลอบโยนเธอ หญิงหม้ายจะแจกทรัพย์สินเงินทองให้กับญาติพี่น้องและคนที่มาร่วมงาน จากนั้นก็จะนำหญิงหม้ายขึ้นนั่งบนหลังม้า(ต้องเป็นสีเทาหรือขาวเท่านั้น) และเดินไปยังหลุมที่เผาสามี ระหว่างทางก็จะปลอบโยนเธอตลอดทางจนถึงหลุมเผาศพ
เจนต์

เจนต์  เป็นการเรียกเสียงกีตาร์ของดนตรีแนวเฮฟวีเมทัลซึ่งแตกแขนงมาจากโพรเกรสซิฟเมทัล เป็นศัพท์ที่สร้างขึ้นเพื่อใช้เรียกเสียงแตกโทนต่ำของกีตาร์ตั้งแต่สายที่ 6, 7, 8 ถึง 9 โดยมีวงมัคกาห์ (Meshuggah) ของสวีเดนเป็นผู้นำในการเล่น และเรื่มมีวงอื่น ๆ นำเทคนิคนี้ไปใช้ อาทิ Animals As Leaders, Architects, Bulb, Periphery เป็นต้น
ลักษณะเฉพาะ.
ลักษณะเฉพาะของเจนต์คือ มีลูกเล่นกีตาร์ที่เร็วและเปี่ยมด้วยพลัง โดยลักษณะของการตั้งสายกีตาร์ที่ต่ำกว่า Bb เป็นต้นไป ซึ่งจะเห็นได้ว่างานดนตรีของวงต่างประเทศหลาย ๆ วงมักจะนิยมใช้กีตาร์ 7-8 สายเป็นต้นไปเพื่อให้ได้เสียงที่ต่ำมาก ๆ ซึ่งในทางเทคนิคแล้วมีความสำคัญมากในการดีดให้เกิดเสียงแบบนี้ เนื่องจากมือขวาต้องอุดสายให้พอดี ไม่มากเกินไปจนความยาวต่อเนื่องของเสียงหายไป และไม่น้อยเกินไปจนเสียงขาดความกระชับ และที่สำคัญคือต้องดีดแรง เนื่องจากการเล่นกีตาร์ที่เสียงต่ำ ๆ หรือพวกแบริโทนกีตาร์ผ่านเสียงแตกที่มากเกินไปจะทำให้เสียงฟังไม่ชัดเจน ดังนั้นนักดนตรีแนวนี้จึงใช้เสียงแตกไม่มาก แต่จะใช้น้ำหนักการดีดเป็นอาวุธสำคัญที่จะทำให้การเล่นริฟฟ์หนัก ๆ มีความคมชัด หนักแน่น และกระชับ ปัจจุบันได้มีการถกเถียงว่า"เจนต์"เป็นเพียงแค่วิธีการเล่นดนตรีอย่างหนึ่งไม่ใช่แนวดนตรีอย่างที่เข้าใจกันมาตั้งแต่แรก ซึ่งสังเกตได้จากการเล่นดนตรีในปัจจุบันของเพลงแนวอื่นๆที่ไม่ใช่แค่เมทัล ทำให้สามารถปรับเปลี่ยนนำไปใช้ได้อย่างน่าสนใจและเป็นที่แพร่หลายอย่างมาก
พระมหากษัตริย์เสด็จสวรรคต ขอพระมหากษัตริย์ทรงพระเจริญ

พระมหากษัตริย์เสด็จสวรรคต ขอพระมหากษัตริย์ทรงพระเจริญ  หรือเพียง ขอพระมหากษัตริย์ทรงพระเจริญ  เป็นประกาศตามประเพณีให้หลังการขึ้นครองราชย์ของพระมหากษัตริย์พระองค์ใหม่ในหลายประเทศ วลีนี้ดูเหมือนมีความขัดแย้งที่การประกาศสวรรคตของกษัตริย์องค์ก่อนพร้อมกับการยืนยันความต่อเนื่องต่อสาธารณชนด้วยการยินดีต่อกษัตริย์องค์ใหม่
ในราชาธิปไตยบางประเทศ เช่น สหราชอาณาจักร ปกติเลี่ยงช่วงว่างระหว่างรัชกาลโดยใช้ความคิดการถ่ายโอนอำนาจทันทีหลังวลีดังกล่าว (คือ รัชทายาทเป็นพระมหากษัตริย์พระองค์ใหม่ทันทีหลังพระมหากษัตริย์พระองค์ก่อนเสด็จสวรรคต) 
วลีดังกล่าวอาจดัดแปลงเป็น "พระมหากษัตริย์เสด็จสวรรคต ขอพระราชินีทรงพระเจริญ" หรือ "พระราชินีเสด็จสวรรคต ขอพระมหากษัตริย์ทรงพระเจริญ" ได้ตามสมควร
แดแบร็ตแซ็น

แดแบร็ตแซ็น  เป็นเมืองใหญ่เป็นอันดับ 2 ของประเทศฮังการี เป็นรองกรุงบูดาเปสต์ ตั้งอยู่ทางตะวันออกของประเทศ ในเทศมณฑลฮ็อยดู-บิฮอร์ เคยเป็นเมืองที่ใหญ่ที่สุดในฮังการีในคริสต์ศตวรรษที่ 18 และถือเป็นหนึ่งในเมืองศูนย์กลางทางวัฒนธรรมที่สำคัญของประเทศ และยังเคยเป็นเมืองหลวงของประเทศในระหว่างการปฏิวัติระหว่างปี 1848-1849 และอีกครั้งหลังจบสงครามโลกครั้งที่สอง ในปี ค.ศ. 1944-1945 เมืองก่อตั้งขึ้นในคริสต์ศตวรรษที่ 14 เป็นสถานที่ซึ่งลอโยช โกชชุต ประกาศอิสรภาพของฮังการีพ้นจากการปกครองของราชวงศ์ฮับส์บูร์กเมื่อ ค.ศ. 1849
พระพรหมเสนาบดี (พิมพ์ ญาณวีโร)

พระพรหมเสนาบดี (พิมพ์ ญาณวีโร) (นามเดิม : พิมพ์ บุญรัตนาภรณ์) (17 กันยายน พ.ศ. 2488 - ปัจจุบัน) ปัจจุบันเป็นพระราชาคณะเจ้าคณะรอง ที่ปรึกษามหาเถรสมาคมหาเถรสมาคม เจ้าอาวาสวัดปทุมคงคาราชวรวิหาร และอดีตและที่ปรึกษา เจ้าคณะภาค 7
ชาติภูมิ.
พระพรหมเสนาบดี นามเดิมว่าพิมพ์ บุญรัตนาภรณ์ เกิดเมื่อวันอาทิตย์ที่ 17 กันยายน พ.ศ. 2488 ตรงกับวันขึ้น 1 ค่ำ เดือน 10 ปีระกา ที่บ้านเลขที่ 106 หมู่ที่ 3 ตำบลโรงเข้ อำเภอบ้านแพ้ว จังหวัดสมุทรสาคร บิดาชื่อนายบุญ บุญรัตนาภรณ์ มารดารชื่อนางสวย บุญรัตนาภรณ์
อุปสมบท.
พระพรหมเสนาบดีอุปสมบทเป็นพระภิกษุ เมื่อวันอังคารที่ 26 กรกฎาคม พ.ศ. 2509 ตรงกับวันขึ้น 9 ค่ำ เดือน 8-8 ปีมะเมีย ณ วัดนาสาร ตำบลนาสาร อำเภอบ้านนาสาร จังหวัดสุราษฎร์ธานี โดยมีพระเทพรัตนกวี (เกตุ ธมฺมวโร) อดีตเจ้าคณะจังหวัดสุราษฎร์ธานี วัดไตรธรรมาราม อำเภอเมืองสุราษฎร์ธานี จังหวัดสุราษฎร์ธานี เป็นพระอุปัชฌาย์ พระครูโสภิตคุณานันท์ อดีตเจ้าคณะอำเภอบ้านนาสาร วัดนาสาร อำเภอบ้านนาสาร จังหวัดสุราษฎร์ธานี เป็นพระกรรมวาจาจารย์ และพระครูพิศาลคุณาภรณ์ ที่ปรึกษาเจ้าคณะอำเภอบ้านนาสาร วัดอภัยเขตตาราม อำเภอบ้านนาสาร จังหวัดสุราษฎร์ธานี เป็นพระอนุสาวนาจารย์ ได้รับฉายาว่า "ญาณวีโร"
เบียวึสตอก

เบียวึสตอก ([bjaˈwɨstɔk]) เป็นเมืองที่ใหญ่ที่สุดทางตะวันออกเฉียงเหนือของประเทศโปแลนด์ เป็นเมืองหลักของจังหวัดปอดลาแช ตั้งอยู่บนฝั่งแม่น้ำเบียวา เป็นเมืองที่มีความแน่นของประชากรเป็นอันดับ 2 ของประเทศ มีประชากรมากเป็นอันดับที่ 11 และมีพื้นที่เป็นอันดับที่ 13 ของประเทศ
เมืองนี้มีการตั้งถิ่นฐานในคริสต์ศวรรษที่ 14 ถูกผนวกเข้ากับปรัสเซียระหว่าง ค.ศ. 1795–1807 ต่อมาถูกผนวกเข้ากับรัสเซียจนกระทั่งถูกเยอรมนียึดครองเมื่อ ค.ศ. 1915 จากนั้นกลับเป็นของโปแลนด์ใน ค.ศ. 1919 ในสงครามโลกครั้งที่สอง ถูกเยอรมนีเข้ารุกรานในเดือนกรกฎาคม ค.ศ. 1941 และถูกรุกรานอีกครั้งโดยกองทัพโซเวียตใน ค.ศ. 1944
วีเมดอิต

"วีเมดอิต"  เป็นเพลงของนักร้องแร็ป บัสตา ไรมส์ ร่วมกับวงดนตรีร็อกชาวอเมริกัน ลิงคินพาร์ก เป็นเพลงที่เคยอยู่ในสตูดิโออัลบั้มชุดที่ 8 ของบัสตา ไรมส์ "แบ็กออนมายบี.เอส." แต่ได้ถูกตัดออกจากรายการเพลง เนื่องจากอัลบั้มนี้ได้ออกจำหน่ายผ่านหลาย ๆ ค่ายเพลงที่แตกต่างกัน โดยเพลง "วีเมดอิต" เป็นเพลงสุดท้ายของบัสตา ไรมส์ จากค่ายเพลงอินเตอร์สโคป และยังเป็นเพลงสุดท้ายที่ออกผลงานผ่านอาฟเตอร์แมทเอนเตอร์เทนเมนต์ เพลงนี้มีโปรดิวเซอร์ คือ คูลแอนด์เดร ด้วยกันกับโปรดิวเซอร์สบทบ ได้แก่ ไมค์ ชิโนะดะ และ แบรด เดลสัน จากลิงคินพาร์ก เพลงนี้ออกจำหน่ายในวันที่ 29 เมษายน พ.ศ. 2551 เพลงนี้ได้เข้าสู่ชาร์ต "บิลบอร์ด" ฮอต 100 ในอันดับที่ 65
บาสมตี

บาสมตี (Basmati; ออกเสียงว่า [baːsmət̪iː] ในอนุทวีปอินเดีย) หรือบางทีสะกดเป็น บาสมาตี เป็นรูปแบบหนึ่งของข้าวที่มีลักษณะยาว เรียว และมีกลิ่น มีพื้นเพอยู่ในอนุทวีปอินเดีย ข้อมูลจากปี 2018-19 ระบุว่าประเทศอินเดียส่งออกมากถึง 65% ของตลาดข้าวบาสมตีทั่วโลก ในขณะที่ประเทศปากีสถานเป็นผู้ผลิตส่งออกมากรองลงมา ประเทศส่วนใหญ่ใช้ข้าวบาสมตีที่ปลูกในท้องถิ่น อย่างไรก็ตามบาสมตีเริ่มมีความพิเศษเฉพาะทางภูมิศาสตร์ต่อบางพื้นที่และอำเภอของอินเดียและปากีสถาน
ข้อมูลจากหน่วยงานรัฐบาลอินเดีย APEDA ระบุว่าการที่ข้าวชนิดหนึ่งจะสามารถเรียกว่าเป็นบาสมตีได้นั้นจะต้องมีความยาวข้าวสีแล้วก่อนหังเฉลี่ยขั้นต่ำ 6.61 มิลลิเมตร และความกว้างสูงถึง 2 มิลลิเมตร ในบรรดาพารามิเตอร์ต่าง ๆ
ประวัติและศัพทมูล.
ศัพทมูลของคำว่า "บาสมตี" มาจากคำในภาษาสันสกฤต คือ "วาส" (vas; กลิ่น) และ "มยุป" (mayup; เส้นใยหรือเมล็ด) ในการสมาสคำนั้น "มยุป" เปลี่ยนรูปเป็น "มตี" จึงเรียกชื่อว่า "วาสมตี" (vasmati) ส่วนพจนานุกรมภาษาอังกฤษของออกซเฟิร์ดระบุว่า "บาสมตี" (Basmati) มาจากภาษาฮินดี ("bāsmatī)" แปลตรงตัวว่า "กลิ่นหอม" (fragrant) ข้าวบาสมตีเชื่อกันว่ามีการปลูกในอนุทสีปอินเดียมานานหลายศตวรรษแล้ว งานเขียนที่มีการระบุถึงข้าวบาสมตีที่เก่าแก่สุดปรากฏใน "หีร์รันฌาร์" (ปี 1766)
บาสมตีเข้าสู่พื้นที่ตะวันออกกลางและเอเชียกลางโดยพ่อค้าชาวมุสลิมและอาหรับ ในปัจจุบันข้าวบาสมตียังคงเป็นอาหารหลักในอนุทวีปอินเดีย เอเชียกลาง, เปอร์เซีย, อาหรับและอาหารตะวันออกกลางอื่น ๆ อีกมากมาย ข้าวบาสมตีผลิตและส่งออกจากอนุทวีปอินเดียเป็นหลัก
แร็ปเมทัล

แร็ปเมทัล  เป็นแนวเพลงประเภทหนึ่งของแร็ปร็อก และดนตรีอัลเทอร์เนทีฟเมทัล ซึ่งเป็นการผสมผสานการร้องเพลงและเสียงดนตรีจากแนวเพลงฮิปฮอป กับเฮฟวีเมทัล เข้าด้วยกัน
เวสต์แลนส์

"เวสต์แลนส์"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่หกของวง "เดอะฮันติงปาร์ตี" เพลงนี้ประพันธ์โดยลิงคินพาร์ก และผลิตโดยนักร้องนำร่วมของวง ไมค์ ชิโนะดะ และมือกีตาร์ แบรด เดลสัน และร่วมผลิตโดย ร็อบ คาวัลโล เพลงนี้ได้นำไปออกอากาศในสถานีวิทยุ ซิเรียสเอ็กซ์เอ็มเรดิโอ ในวันที่ 1 มิถุนายน พ.ศ. 2557 และออกจำหน่ายต่อมาเป็นซิงเกิลโปรโมต ในวันที่ 2 มิถุนายน อย่างไรก็ตาม เพลงนี้ก็ได้มีการเผยแพร่ตัวอย่างความยาว 44 วินาที ออกมาก่อนหน้านี้แล้ว และออกตัวอย่างเพลงความยาว 1 นาที เพื่อใช้ในการโปรโมตให้กับยูเอฟซี ในวันเดียวกับวันที่เพลงนี้ออกเผยแพร่ และได้เป็นเพลงประกอบในเวลาต่อมา ภาพปกของเพลงได้ออกเผยแพร่ที่ซาวด์คลาวด์ ก่อนเพลงออก 3 วัน
ประวัติการจำหน่าย.
<templatestyles src="Col-begin/styles.css"/>
บิ๊ก จอห์น สตัดด์

จอห์น มินตัน (John Minton; 19 กุมภาพันธ์ ค.ศ. 1948 – 20 มีนาคม ค.ศ. 1995) เป็นนักมวยปล้ำอาชีพและนักแสดงชาวอเมริกัน ที่รู้จักดีในนามบนสังเวียน บิ๊ก จอห์น สตัดด์ (Big John Studd) ปัจจุบันได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 2004
มรณกรรม.
Billy Graham อดีตนักมวยปล้ำ WWE รุ่นเดอะกล่าวถึงการเสียชีวิตของเพื่อนสนิทอย่าง Big John Studd ว่า ไม่ได้มาจากโรคมะเร็งที่รุมเล้าชีวิตของเขาเท่านั้น แต่เกิดจากใช้ยาอย่างรุนแรงในสมัยขึ้นปล้ำอยู่
ในปี 1989 Studd ได้พบว่าที่รักแร้ของเขามีก้อนเนื้อประหลาดงอกออกมาแล้วรู้สึกเหนื่อยในการปล้ำมากจึงตัดสินใจไปพบกับหมอเพื่อตรวจโรคและเนื้องอกอันนี้ ปรากฏว่าไม่ใช่แค่เพียงตรงรักแร้เท่านั้น แต่ตรงหัวใจของเขาก็มีเนื้องอกเช่นกัน ทำให้เขาต้องรับการรักษาโดยด่วนทั้งการผ่าตัดเอาเนื้องอกออกทั้งสองส่วน และพบว่ามีโอกาสจะกลับมาเป็นอีกในอนาคต
ปี 1994 Studd มีอาการป่วยอีกครั้ง ครั้งนี้เขาคลื่นไส้ อาเจียน วิงเวียนศีรษะ ทำให้เขาถูกส่งโรงพยาบาลเนื่องจากไข้ขึ้สูงอย่างรุนแรง หมอได้ทำการรักษาและวิเคราะห์โรคว่าเกิดจากอะไร ก่อนจะพบว่า เขาเป็นมะเร็งที่ตับและต้องทำการรักษาโดยด่วน
หลังให้ยาเคมีบำบัดและพยายามต่อสู้โรคอย่างเต็มที่สุดท้ายแล้ว โรคมะเร็งตับได้ลุกลามไปทั่วร่างทำให้สุดท้ายแล้วเขาได้เสียชีวิตลงในวันที่ 20 มีนาคม 1995 ด้วยอายุ 47 ปี
ทว่าหลังการเสียชีวิต Billy Graham ได้ออกมากล่าวถึงสาเหตุจริงๆ ที่ทำให้ Studd ป่วยนั้นมาจากในช่วงรุ่งเรืองนั้นตัวของ Studd ใช้สิ่งที่เรียกฮอร์โมนเพื่อหยุดยั้งการเจริญเติบโตของตัวเองที่ใหญ่ขึ้นเรื่อยๆ (คล้ายกับกรณีของ André the Giant) และมีฮอร์โมนบางตัวที่ผิดกฏหมายและมีสารอันตรายส่งผลให้เจ้าตัวเป็นมะเร็ง
ออลไทม์โลว์

ออลไทม์โลว์  เป็นวงดนตรีป็อปพังก์สัญชาติอเมริกัน จากเมืองทาวสัน, รัฐแมริแลนด์, ชานเมืองบอลทิมอร์ ก่อตั้งขึ้นในปี ค.ศ. 2003 สมาชิกตั้งแต่ก่อตั้งวง ประกอบด้วย นักร้องนำและมือจังหวะกีตาร์ อเล็กซ์ แกสคาร์ท, มือกีตาร์และร้องประสาน แจ็ก บาราคัต, มือกีตาร์เบสและร้องประสาน แซก เมอร์ริก และมือกลอง ไรอัน ดอว์สัน ชื่อของวงนำมาจากเนื้อเพลงจากเพลง "เฮดออนคอลลิชัน" ของวง นิวฟาวด์กลอรี ออลไทม์โลว์ได้ออกคอนเสิร์ตทัวร์อย่างต่อเนื่องทุกปี และได้ไปปรากฏตัวในงานเทศกาลดนตรีหลาย ๆ แห่งด้วยกัน ได้แก่ แวนส์วาปด์ทัวร์, รีดดิงแอนด์ลีดส์เฟสติวัล และซาวด์เวฟ
แซตเทอร์เดย์เซย์โกะ

แซทเทอร์เดย์ เซย์โกะ เป็นกลุ่มศิลปินแนวอินดี้ป็อปของค่ายจีนี่เรคคอร์ดส ในเครือจีเอ็มเอ็ม แกรมมี่ ที่มีชื่อเสียงระหว่างปี 2545 - 2551
สมาชิก.
ประกอบด้วย 
ผลงานอัลบั้ม.
แซทเทอร์เดย์ เซย์โกะ (พ.ศ. 2545)
กู้ดไนท์ ฟรายเดย์ (พ.ศ. 2548)
ซูเปอร์ ซันเดย์ (พ.ศ. 2551) (ค่ายเพลง เฮียร์)
อื่น ๆ.
ชื่อวงได้มาจากสมาชิกชายสองคนในวง ที่มีชื่อขึ้นต้นด้วยภาษาอังกฤษ ตัวเอส (ทรงฤทธิ์-สุทัศน์) จึงตั้งชื่อวงว่า "แซทเทอร์เดย์" ส่วนคำว่า "เซย์โกะ" ภาษาญี่ปุ่น = ผู้หญิง บริสุทธิ์ สดใส หรือ ผู้หญิงงาม ซึ่งหมายถึงก้อย
พระพรหมกวี (พงศ์สันต์ ธมฺมเสฏฺโฐ)

พระพรหมกวี (พงศ์สันต์ (เดิมชื่อ ประกอบ) ธมฺมเสฏฺโฐ) (นามเดิม : ประกอบ วงศ์พรนิมิตร) (เกิด 21 พฤษภาคม พ.ศ. 2498) เป็นพระราชาคณะเจ้าคณะรองฝ่ายมหานิกาย ปัจจุบันดำรงตำแหน่งเจ้าคณะภาค 3 และเจ้าอาวาสวัดกัลยาณมิตรวรมหาวิหาร
เมื่อเดือนเมษายน พ.ศ. 2562 พระพรหมกวี ถูกศาลอาญาคดีทุจริตและประพฤติมิชอบกลาง ตัดสินจำคุก 3 ปี ในคดีทุบทำลายโบราณสถานในวัด แต่รับสารภาพจึงลดหย่อนโทษและให้รอลงอาญา 1 ปี
ชาติภูมิ.
พระพรหมกวี มีนามเดิมว่าประกอบ วงศ์พรนิมิตร (ต่อมา ได้เปลี่ยนชื่อเป็น พงศ์สันต์) เกิดเมื่อวันเสาร์ แรม 15 ค่ำ เดือน 6 ปีมะแม ตรงกับวันที่ 21 พฤษภาคม พ.ศ. 2498 ณ บ้านเลขที่ 8 หมู่ที่ 2 ตำบลท่าไม้ อำเภอกระทุ่มแบน จังหวัดสมุทรสาคร บิดาชื่อ นายวงษ์ วงศ์พรนิมิตร มารดาชื่อ นางกิมล้วน วงศ์พรนิมิตร
บรรพชาและอุปสมบท.
บรรพชา.
พระพรหมกวี (ประกอบ ธมฺมเสฏฺโฐ) ได้บรรพชาเป็นสามเณร ณ วัดดอนไก่ดี ตำบลตลาด อำเภอกระทุ่มแบน จังหวัดสมุทรสาคร เมื่อวันที่ 17 พฤษภาคม พ.ศ. 2509 มีพระสมุทรคุณาจารย์ (ฮะ จนฺทสโร) เป็นพระอุปัชฌาย์
อุปสมบท.
พระพรหมกวี (ประกอบ ธมฺมเสฏฺโฐ) ได้อุปสมบทในพระบรมราชานุเคราะห์ (นาคหลวง) ในพระบาทสมเด็จพระปรมินทรมหาภูมิพลอดุลยเดช ณ พระอุโบสถ วัดพระศรีรัตนศาสดาราม แขวงมพระบรมมหาราชวัง เขตพระนคร กรุงเทพมหานคร เมื่อวันที่ 4 กรกฎาคม พ.ศ. 2519 โดยมีสมเด็จพระพุทธโฆษาจารย์ (ฟื้น ชุตินฺธโร) วัดสามพระยา เขตพระนคร กรุงเทพมหานคร เป็นพระอุปัชฌาย์ พระธรรมปิฎก (นิยม ฐานิสฺสโร) วัดชนะสงครามราชวรมหาวิหาร เขตพระนคร กรุงเทพมหานคร เป็นพระกรรมวาจาจารย์ และพระธรรมธีรราชมหามุนี (ช่วง วรปุญฺโญ) วัดปากน้ำ เขตภาษีเจริญ กรุงเทพมหานคร เป็นพระอนุสาวนาจารย์ ได้นามฉายาว่า "ธมฺมเสฏฺโฐ"
วิทยฐานะ.
พระพรหมกวี เมื่อครั้งยังเป็นเด็กชายประกอบ วงศ์พรนิมิตร เข้าศึกษาระดับประถมศึกษาที่โรงเรียนบ้านปล่องเหลี่ยม อำเภอกระทุ่มแบน จังหวัดสมุทรสาคร จนสำเร็จการศึกษาชั้นประถมศึกษาปีที่ 4 เมื่อ พ.ศ. 2509 
พ.ศ. 2510 อายุได้ 12 ปี ย้ายมาศึกษาเล่าเรียน ณ สำนักเรียนวัดไร่ขิง อำเภอสามพราน จังหวัดนครปฐม จนสอบได้นักธรรมชั้นโท จากนั้น 2 ปี คือ พ.ศ. 2512 เข้าสอบพระปริยัติธรรม แผนกบาลี สอบได้ประโยค 1-2 สำนักเรียนวัดไร่ขิง อำเภอสามพราน จังหวัดนครปฐม
พ.ศ. 2513 อายุได้ 15 ปี ย้ายมาศึกษาเล่าเรียน ณ สำนักเรียนวัดชนะสงคราม เขตพระนคร กรุงเทพมหานคร สอบได้นักธรรมชั้นเอก และสอบได้เปรียญธรรม 3 ประโยค
พ.ศ. 2519 สอบได้เปรียญธรรม 9 ประโยค (ขณะเป็นสามเณร เมื่ออายุ 20 ปี) สำนักเรียนวัดชนะสงคราม เขตพระนคร กรุงเทพมหานคร 
พ.ศ. 2529 สอบได้ปริญญาเอก (สาขาประวัติศาสตร์เอเชียโบราณ) มหาวิทยาลัยมคธ รัฐพิหาร ประเทศอินเดีย
เกียรติคุณ.
พ.ศ. 2552 ได้รับปริญญาพุทธศาสตรดุษฎีบัณฑิตกิตติมศักดิ์ สาขาวิชาพุทธศาสนา จากมหาวิทยาลัยมหาจุฬาลงกรณราชวิทยาลัย
มาร์โก ฟัน คิงเกิล

วึลแฟร์ต กอร์เนลียึส "มาร์โก" ฟัน คิงเกิล  เกิดเมื่อวันที่ 1 ธันวาคม ค.ศ. 1992 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับเชลซี และทีมชาติเนเธอร์แลนด์ เขาเป็นลูกชายของอาเลกซ์ ฟัน คิงเกิล อดีตนักฟุตบอลซึ่งเคยทำประตูให้กับสโมสรฟุตบอลยูเทรกต์ ในนัดที่พบกับสโมสรเอลลัสเวโรนาของการแข่งขันยูฟ่าคัพ 1987–88 รอบที่ 2
ฟัน คิงเกิล เริ่มต้นชีวิตการเป็นนักฟุตบอลกับทีมเยาวชนของเอสเบเฟ ฟีเตสเซอ (SBV Vitesse) โดยเข้าร่วมสโมสรจากเมืองอาร์เนมแห่งนี้ตั้งแต่มีอายุเพียง 7 ปีใน ค.ศ. 1999 หลังจากที่ผ่านการเล่นให้กับทีมเยาวชนมาแล้วหลายระดับอายุ ฟัน คิงเกิล ก็ได้ลงเล่นเปิดตัวกับทีมชุดใหญ่ของสโมสรใน ค.ศ. 2010 ก่อนจะทำสัญญาย้ายไปยังเชลซีด้วยค่าตัวประมาณ 8 ล้านปอนด์ในปี ค.ศ. 2013
ในระดับนานาชาติ ฟัน คิงเกิล เคยลงแข่งขันในนามของทีมชาติเนเธอร์แลนด์ ชุดอายุไม่เกิน 19 ปี และ 21 ปี ก่อนที่จะเปิดตัวกับทีมชาติชุดใหญ่ในนัดที่พบกับเยอรมนีเมื่อเดือนพฤศจิกายน ค.ศ. 2012
ลีออน พาเนตตา

ลีออน เอ็ดเวิร์ด พาเนตตา  เป็นรัฐบุรุษ, นิติกร และอาจารย์ชาวอเมริกัน ในปี ค.ศ. 2008 เขาเข้าทำงานให้กับรัฐบาลประธานาธิบดีบารัค โอบามา ในตำแหน่งผู้อำนวยการสำนักข่าวกรองกลาง (ซีไอเอ) ก่อนที่ต่อมาในปี ค.ศ. 2011 ประธานาธิบดีได้แต่งตั้งเขาขึ้นเป็นรัฐมนตรีว่าการกระทรวงกลาโหม คนที่ 23 ดำรงตำแหน่งจนถึง ค.ศ. 2013 นอกจากนี้ ในฐานะสมาชิกพรรคเดโมแครต เขายังเคยดำรงตำแหน่งสมาชิกสภาผู้แทนราษฎรจากรัฐแคลิฟอร์เนีย ตั้งแต่ปี ค.ศ. 1977–1993 และยังเคยดำรงตำแหน่งผู้อำนวยการสำนักบริหารและการงบประมาณระหว่างปี ค.ศ. 1993-1994 และยังเคยเป็นเสนาธิการทำเนียบขาวของประธานาธิบดีบิล คลินตัน ระหว่างปี ค.ศ. 1994-1997 และพาเนตตายังเป็นอาจารย์ด้านนโยบายสาธารณะที่มหาวิทยาลัยแซนตาแคลรา
ในเดือนมกราคม ค.ศ. 2008 ว่าที่ประธานาธิบดีบารัค โอบามา ประกาศวางตัวพาเนตตาในตำแหน่งผู้อำนวยการซีไอเอ ซึ่งวุฒิสภาสหรัฐได้ให้การรับรองในเดือนต่อมา ในฐานะผู้อำนวยการซีไอเอ พาเนตตาถือเป็นผู้กำกับดูแลกองทัพสหรัฐ ในปฏิบัติการเข้าโจมตีและสังหารอุซามะฮ์ บิน ลาดิน หัวหน้ากลุ่มผู้ก่อการร้ายอัลกออิดะฮ์
ในเดือนเมษายน ค.ศ. 2011 ประธานาธิบดีโอบามา ประกาศวางตัวพาเนตตาในตำแหน่งรัฐมนตรีว่าการกระทรวงกลาโหมต่อจากโรเบิร์ต เกตส์ ที่เกษียณตนเอง ซึ่งในเดือนมิถุนายนต่อมา วุฒิสภาสหรัฐมีมติเอกฉันท์รับรองพาเนตตาเป็นรัฐมนตรีกลาโหม
เยอรมันมาสเตอส์

เยอรมันมาสเตอส์  เป็นรายการแข่งขันสนุกเกอร์อาชีพ จัดขึ้นครั้งแรกในปี 1995 โดย อาลี คาร์เตอร์ เป็นแชมป์คนล่าสุด
ประวัติ.
การแข่งขันเริ่มต้นในชื่อ เยอรมันโอเพน (German Open) เป็นรายการสะสมคะแนนในระหว่างปี 1995 ถึง 1997 เคยจัดขึ้นที่ แฟรงก์เฟิร์ต ออสนาบรึค และ บิงเง็นอัมไรน์ ในปีที่สาม ในปี 1998 ได้เปลี่ยนชื่อเป็น เยอรมันมาสเตอส์ (German Masters) ซึ่งไม่ได้เป็นรายการสะสมคะแนน รายการนี้ถูกยกเลิกไปและได้กลับมาอีกครั้งในฤดูกาลที่ 2010/2011 กลับมาเป็นรายการสะสมคะแนนเหมือนเดิม ปัจจุบันได้จัดที่ เทมโพโดรม ในเบอร์ลิน ตั้งแต่ปี 2011
ดารอน มาลาเคียน

ดารอน วาร์แทน มาลาเคียน (อาร์มีเนีย: Տարոն Մալաքյան) เกิดเมื่อวันที่ 18 กรกฎาคม ค.ศ. 1975 เป็นนักร้อง-นักแต่งเพลง, นักดนตรี และโปรดิวเซอร์เพลงชาวอาร์มีเนียอเมริกัน เขาเป็นที่รู้จักกันดีในฐานะมือกีตาร์, นักแต่งเพลง, และนักร้องคนที่สองของวงดนตรีร็อก ซิสเตมออฟอะดาวน์ และเป็นนักร้องนำ, กีตาร์นำ, และนักแต่งเพลงของวง สกาส์ออนบรอดเวย์ เขาถูกจัดอันดับในรายชื่อ 100 มือกีตาร์เฮฟวีเมทัลที่ดีที่สุดตลอดกาลของกีตาร์เวิลด์ ในอันดับที่ 30
เรย์ เรียร์ดอน

เรย์ เรียร์ดอน  เป็นอดีตนักสนุกเกอร์อาชีพชาวเวลส์ที่มีบทบาทสำคัญมากในสนุกเกอร์ในช่วงคริสต์ทศวรรษที่ 1970 ได้คว้าแชมป์ในเวิลด์แชมเปียนชิปถึงหกครั้ง เขาได้รับฉายา "แดรกคูลา" (Dracula) เนื่องจากเขามีหน้าตาที่โดดเด่นด้วยหน้าผากเว้าตรงกลางที่คล้ายกับแวมไพร์
สตางค์ (ภาพยนตร์)

สตางค์ ภาพยนตร์ไทย ฟอร์มยักษ์จาก ไฟว์สตาร์ โปรดักชั่น ออกฉายครั้งแรกเมื่อวันที่ 11 สิงหาคม 2543 กำกับโดย บัณฑิต ฤทธิ์ถกล นำแสดงโดย สันติสุข พรหมศิริ สรพงศ์ ชาตรี ศรัณยู วงศ์กระจ่าง จินตหรา สุขพัฒน์ มานพ อัศวเทพ สะอาด เปี่ยมพงศ์สานต์ วัชระ ปานเอี่ยม ศรัณยู วงศ์กระจ่าง ฉัตรชัย เปล่งพานิช และ ชลประคัลภ์ จันทร์เรือง
เรื่องย่อ.
เรื่องราวของกลุ่มคนกลุ่มหนึ่งที่ออกตามหาเงินที่ถูกขโมยไปช่วง สงครามโลกครั้งที่ 2 แถมยังต้องเอาชีวิตรอดจากนายตำรวจกังฉินรวมถึงการแก่งแย่ง การหักหลัง สุดท้ายแล้วพวกเขาจะพบเงินจำนวนนี้หรือไม่
พรรคประชาชนแห่งชาติ (อินโดนีเซีย)

พรรคประชาชนแห่งชาติ (National People's Party; , PRN) เป็นพรรคการเมืองชาตินิยมในอินโดนีเซีย ชื่อเดิมของพรรคนี้คือพรรคแห่งชาติอินโดนีเซีย-เมอร์เดกา ตั้งขึ้นเมื่อเดือนกรกฎาคม พ.ศ. 2493 หลังจากแยกตัวออกมาจากพรรคแห่งชาติอินโดนีเซีย การแบ่งแยกเกิดจากกลุ่มผู้สนับสนุนของของซิดิก โยโยซูการ์โต หัวหน้าพรรคที่เกิดใหม่คือ ดร. โยดี ฆอนโดกูโซโม พรรคนี้ได้ 10 ที่นั่งในสภา โดย 5 ที่นั่งมาจากกลุ่มของสาธารณรัฐแห่งสหรัฐอินโดนีเซีย อีก 5 ที่นั่งมาจากกลุ่มของอับดุลลอห์ ไอดิต ในเดือนตุลาคม พ.ศ. 2493 พรรคนี้ได้ลงมติไว้วางใจคณะรัฐมนตรีของนัตซีรและได้เข้าร่วมในคณะรัฐมนตรี
ในเดือนมีนาคม พ.ศ. 2494 พรรคนี้ได้เข้าร่วมในกลุ่มที่ปรึกษาของพรรคการเมือง ต่อมา เมื่ออาลี ซัสโตรอามิโจโยได้จัดตั้งรัฐบาลใน พ.ศ. 2496 ดร. โยดี หัวหน้าพรรคได้เป็นรัฐมนตรีว่าการกระทรวงยุติธรรม ในการเลือกตั้ง พ.ศ. 2498 พรรคนี้ได้ 2 ที่นั่ง หลังการเลือกตั้ง พรรคได้เข้าร่วมในส่วนความก้าวหน้าแห่งชาติที่มีฐานเสียงในเกาะชวา
ใน พ.ศ. 2496 พรรคนี้ได้แยกตัวระหว่างกลุ่มผู้นำที่เป็นชาวชวา คือกลุ่มของดร. โยดี ฆอนโดกูโซโม และกลุ่มผู้นำที่ไม่ใช่ชาวชวา คือกลุ่มของ เบบาซา ดาเอ็ง ลาโล ในปีเดียวกัน พรรคนี้ได้สนับสนุนประชาธิปไตยแบบชี้นำของซูการ์โน
คณะกรรมการทบทวนสถาปัตยกรรมโอเพนจีแอล

คณะกรรมการทบทวนสถาปัตยกรรมโอเพนจีแอล หรือ โอเพนจีแอล เออาร์บี  คือกลุ่มบริษัททางอุตสาหกรรมที่บริหารจัดการข้อกำหนดของโอเพนจีแอล ก่อตั้งขึ้นเมื่อ พ.ศ. 2535 (ค.ศ. 1992) เพื่อกำหนดการทดสอบความสอดคล้องที่เป็นไปตามข้อกำหนดของโอเพนจีแอลและมาตรฐานที่จะเกิดขึ้นภายหลัง เมื่อ 31 กรกฎาคม พ.ศ. 2549 คณะกรรมการฯ ได้ลงคะแนนเสียงและมีมติให้ส่งมอบการควบคุมมาตรฐานเอพีไอของโอเพนจีแอลแก่โครโนสกรุป (Khronos Group)
สมาชิกของคณะกรรมการฯ มีทั้ง ทรีดีแล็บส์ แอปเปิล เอทีไอ เดลล์ ไอบีเอ็ม อินเทล อินวิเดีย ซิลิคอนกราฟิกส์ ซันไมโครซิสเต็มส์ และสมาชิกผู้มีส่วนร่วมอื่น ๆ ไมโครซอฟต์เคยเป็นสมาชิกเริ่มแรกในช่วงก่อตั้ง แต่ได้ถอนตัวไปเมื่อเดือนมีนาคม พ.ศ. 2546